
Contract de executie lucrări pentru obiectivul de investiții
cu titlul "MODERNIZAREA SISTEMULUI DE ILUMINAT PUBLIC IN COMUNA POIENILE

DE SUB MUNTE "

nr._________ din _______________

Preambul

În temeiul Legii 98/2016 privind achiziţiile publice, s-a încheiat prezentul contract de executie lucrari, între

COMUNA POIENILE DE SUB MUNTE, adresa Str. Principala , Nr.382, telefon/fax 0262367075 , cod fiscal 3694675, cont RO33TREZ24A840301710130X,   reprezentata prin domnul ȚOFEI SIMION,  având functia de Primar in calitate de achizitor, pe de o parte,
        şi 

şi

.....................................................................  (denumirea  operatorului economic)  cu sediul în  .................................................................. telefon/fax .............................................., email: ....................,  număr de înmatriculare în Registrul Comerţului .................................., cod unic de înregistrare ..................................., având cont deschis la ........................................................., sub nr. ...................................., reprezentat prin domnul/doamna .................................... (numele şi prenumele  conducătorului), având funcţia de ..............................., în calitate de „Executant” , pe de altă parte.
2. Definiţii 

2.1 - În prezentul contract următorii termeni vor fi interpretaţi astfel:

a. contract - prezentul contract şi toate anexele sale;

b. achizitor şi executant - părţile contractante, aşa cum sunt acestea numite în prezentul contract;

c. preţul contractului - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;

d. amplasamentul lucrării - locul unde executantul execută lucrarea;

e. forţa majoră - orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

f. zi - zi calendaristică; an - 365 zile;

g. ordin administrativ - orice instrucţiune sau ordin emis de către achizitor pentru executant;

h. act adiţional - document ce modifica termenii şi condiţiile contractului de lucrări;

conflict de interese - înseamnă orice eveniment influenţând capacitatea executantului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului sau interesului public general al proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale executantului. Aceste restricţii sunt de asemenea
i. aplicabile oricăror subcontractanţi, salariaţi şi experţi acţionând sub autoritatea şi controlul executantului;

j. despăgubire - suma, neprevăzută expres în prezentul contract, care este acordată de către instanţa de judecată sau este convenită de către părţi ca despăgubire plătibilă părţii prejudiciate, în urma încălcării contractului de lcrări de către cealaltă parte;

k. penalitate contractuală - despăgubirea stabilită în contractul de lucrări ca fiind plătibilă de către una din părţile contractante către cealaltă parte în caz de neîndeplinire a obligaţiilor din contract;

l. sector de lucrare - obiect de construcţie, parte a obiectivului de investiţie cu funcţionalitate distinctă în cadrul ansamblului acestuia;

m. termene limită - perioade din contract care vor începe să curgă din ziua următoare emiterii actului sau producerii evenimentului care reprezintă momentul de început al perioadelor respective. În cazul în care ultima zi a termenului se împlineşte într-o zi nelucrătoare, termenul va expira la sfârşitul următoarei zile lucrătoare;

n. garanţia de bună execuţie 
o. - suma de bani care se constituie de către executant în scopul asigurării achizitorului de îndeplinirea cantitativă, calitativă şi în perioada convenită a contractului;

p. garanţia acordată lucrărilor - perioada de timp cuprinsă între data recepţiei la terminarea lucrărilor şi data recepţiei finale;

q. graficul general de execuţie - înseamnă evaluarea fizică şi valorică în timp a lucrărilor de proiectare şi execuţie contractate, exprimate în lei, cu respectarea fluxurilor tehnologice de execuţie şi încadrarea în termenele de execuţie contractuale, întocmit de Executant cu ocazia depunerii ofertei. Fără a se depăşi termenele de execuţie contractuale asumate, graficul de execuţie se poate actualiza cu aprobarea achizitorului, în condiţiile Contractului;

r. perioadă de notificare a defecţiunilor - înseamnă perioada de timp cuprinsă între momentul identificării defecţiunii şi momentul transmiterii către executant a notificării privind defecţiunile apărute la lucrări sau sectoare de lucrări în intervalul de timp cuprins între data recepţiei la terminarea lucrărilor sau sectoarele de lucrări şi recepţia finală, la expirarea perioadei de garanţie acordată lucărilor;
s. documentaţie tehnico-economică de execuţie - ansamblul de piese scrise şi desenate, cuprinzând Devizul general al lucrărilor şi Devizul pe obiecte şi categorii de lucrări, Proiectul tehnic cu detaliile de execuţie, Caietele de sarcini, aprobate de Achizitor şi documentele de obţinere a avizelor şi a Autorizaţiei de Construire (P.A.C.), întocmirea Instrucţiunilor de întreţinere şi exploatare, precum şi Cartea tehnică a construcţiei.

(se adaugă orice ce alţi termeni pe care părţile înţeleg să îi definească pentru contract);

Interpretare

1.1. În prezentul contract, cu excepţia unei prevederi contrare, cuvintele la forma singular vor include forma de plural şi viceversa, iar cuvintele de genul masculin vor fi interpretate ca incluzând şi genul feminin şi viceversa, acolo unde acest lucru este permis de context.

1.2. Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

1.3. Clauzele şi expresiile vor fi interpretate prin raportare la întregul contract.

Clauze Obligatorii

4.  Obiectul principal al contractului:
4.1 - Executantul se obliga să execute lucrarile, avand ca obiect: "MODERNIZAREA SISTEMULUI DE ILUMINAT PUBLIC IN COMUNA POIENILE DE SUB MUNTE ", în conformitate cu obligaţiile asumate prin prezentul contract, cod CPV ..................................., în conformitate cu obligaţiile asumate prin prezentul contract, precum şi conform prevederilor reglementărilor tehnice şi legislaţiei în vigoare.
4.2 - Achizitorul se obligă să plătească executantului preţul convenit în prezentul contract, pentru lucrarile executate, conform prevederilor prezentului contract. 
5.  Preţul contractului

5.1 - Preţul convenit pentru îndeplinirea corespunzătoare a contractului, plătibil executantului de către achizitor este de …………….………. lei, la care se adaugă TVA in suma de ……………… lei. 

6. Durata contractului

6.1 -  Durata prezentului contract este de: maxim ....... luni (executie si receptie) si 

- garantia tehnica a lucrarilor  _____ luni (conform ofertei tehnice) de la data admiterii procesului verbal de recepție la terminarea lucrărilor, care reprezintă perioada de garanție a lucrărilor.
6.2 - Durata și data intrării în  vigoare a Contractului pot fi modificate în  condițiile legii și cu respectarea prevederilor stipulate la subcapitolul 28 – Modificarea contractului de achiziție publică.
6.3 - Prezentul contract încetează să producă efecte dupa expirarea perioadei de garanție acordată lucrărilor, asa cum este prevazut la clauza 19.1.

7. Documentele contractului

7.1 - Documentele contractului sunt:

- formularul de ofertă și anexele acestuia;
- caietul de sarcini, inclusiv clarificările și/sau măsurile de remediere aduse  până la  depunerea ofertelor ce  privesc aspectele tehnice și financiare;

- propunerea tehnică și propunerea financiară, inclusiv clarificările din perioada de evaluare;

- proiect tehnic, memoriu tehnic, fișe tehnice, planșe, etc.;

- garanția  de buna execuție;

- grafic de execuție (fizic și valoric);

- acord de asociere (daca este cazul);

- contract de subcontractare (daca este cazul);

- angajament ferm (daca este cazul);

- acte adiționale (daca este cazul);

- ordin de începere a lucrărilor;

- alte documente, dacă este cazul.
8. Protecţia patrimoniului cultural naţional  

8.1 - Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în  relaţiile dintre părţi, ca fiind proprietatea absolută a achizitorului. 

8.2 - Executantul are obligaţia de a lua toate precauţiile necesare pentru ca muncitorii săi sau oricare alte persoane să nu indepărteze sau să deterioreze obiectele prevăzute la clauza 8.1, iar imediat după descoperirea şi inainte de indepărtarea lor, de a inştiinţa achizitorul despre această descoperire şi de a indeplini dispoziţiile primite de la achizitor privind indepărtarea/protejarea acestora. 

Dacă din cauza unor astfel de dispoziţii, executantul suferă intârzieri şi/sau cheltuieli suplimentare, atunci, prin consultare, părţile vor stabili:

-    orice prelungire a duratei de execuţie la care executantul are dreptul;

-  totalul cheltuielilor suplimentare la care este indreptățit executantul pentru măsurile de indepărtare/ protejare a obiectelor prevăzute la art. 8.1. 

8.3 - Achizitorul are obligaţia, de indată ce a luat la cunoştinţă despre descoperirea obiectelor prevăzute la clauza 8.1, de a inştiinţa în  acest sens organele de poliţie şi comisia monumentelor istorice.

9 . Obligaţiile principale ale executantului  

9.1 
– (1) Executantul răspunde pentru calitatea lucrărilor executate.


– (2) Executantul are obligația de a executa lucrările  precum și de a remedia viciile ascunse, cu atenția și promptitudinea cuvenite, în  concordanță cu obligațiile asumate prin contract.


–
(3) Executantul are obligația de a supraveghea lucrările, de a asigura forța de muncă, materialele, instalatiile, echipamentele și toate celelalte obiecte, fie de natură provizorie, fie definitive, cerute de și pentru contract, în  masura în  care necesitatea asigurării acestora este  prevăzută în  contract sau se poate deduce în  mod rezonabil din contract și pentru a respecta graficul de execuție.

· (4) Executantul are obligația de a asigura nivelul de calitate corespunzator cerintelor fundamentale, prin personal propriu și responsabili tehnici cu executia, autorizați, precum și printr-un sistem propriu conceput și realizat. 

·  (5) Executantul are obligația de a executa lucrările  cu respectarea condițiilor  impuse prin caietul de sarcini și avizele și acordurile obținute.

9.2 - Executantul este pe deplin responsabil pentru conformitatea, stabilitatea și siguranta tuturor operațiunilor executate pe șantier precum și pentru procedeele de execuție utilizate, cu respectarea prevederilor și a reglementărilor legii privind calitatea în  construcții (Legea 10/1995 - privind calitatea în  construcții, cu modificările și completările ulterioare). 

9.3 - (1) Executantul are obligația de a respecta și executa dispozițiile scrise ale achizitorului în  orice problemă, menționată sau nu în  contract, referitoare la lucrare. în  cazul în   care executantul consideră că dispozițiile achizitorului sunt nejustificate sau inoportune, acesta are dreptul de a ridica obiecții, în  scris, fără  ca obiecțiile respective să îl absolve de obligația de a executa dispozițiile primite, cu excepția cazului în  care acestea contravin prevederilor legale. Executantul va deschide un registru de șantier în  care se vor consemna toate dispozițiile achizitorului.

         (2) în  cazul în  care respectarea și executarea dispozițiilor prevazute la alin.(1) determină dificultați în  execuție care generează costuri suplimentare reale, atunci  aceste  costuri vor  fi acoperite pe cheltuiala achizitorului și vor fi exigibile conform art. 20.6. în  acest sens executantul va prezenta estimarea justificată a costurilor suplimentare aferente.  

9.4 - (1) Executantul are obligația de a prezenta achizitorului, în  maxim 10 zile de la semnarea contractului, spre aprobare, graficul de execuție (fizic și valoric), necesar execuției lucrărilor, în  ordinea tehnologică de execuție, cu evidențierea perioadei de timp necesare îndeplinirii lucrărilor. 

(2) Dacă tranșele prevăzute în  grafic nu sunt conforme cu evoluția reală, inregistrată în  execuția lucrărilor și/sau dacă se constată că evoluția reală este mai lentă decât cea pentru care s-a fundamentat graficul de execuție/plăți, executantul va motiva și va transmite un grafic de execuție revizuit, spre aprobare. 

(3) Aprobarea motivată a graficului de execuție revizuit conform alin. (2) de mai sus se aplică doar în  cazul în  care intarzierile nu se datoreaza culpei executantului – în  caz contrar fiind aplicabile prevederile art. 12.      
9.5 -  (1) Pe parcursul execuției lucrărilor și a remedierii viciilor ascunse, executantul are obligația:

          a) de a lua toate măsurile pentru asigurarea tuturor persoanelor a căror prezență  pe șantier este autorizată și de a menține șantierul (atât timp cât acesta este sub controlul său) și lucrările  (atât timp cât acestea nu sunt finalizate și ocupate de către achizitor) în  starea de ordine necesară evitării oricărui pericol pentru respectivele persoane;

          b) de a procura și intreține pe cheltuiala să toate dispozitivele de iluminare, protecție, ingrădire, alarmă și pază, când  și  unde sunt  necesare  sau  au fost  solicitate de către achizitor sau  de către  alte  autorități competente, în  scopul protejării lucrărilor.

          c) de a lua toate masurile rezonabil necesare pentru a proteja mediul pe și în  afara șantierului și pentru a evita orice paguba sau neajuns provocate persoanelor, proprietatilor publice sau altora, rezultate din poluare, zgomot sau alti factori generati de metodele sale de lucru.

9.6 - Executantul este responsabil pentru menținerea în  bună stare a lucrărilor, materialelor, echipamentelor și instalațiilor care urmează a fi puse în  operă de la data primirii ordinului de începere a lucrărilor până  la data semnării procesului verbal de admitere a  recepției  la  terminarea lucrărilor.

9.7 - (1) Pe parcursul execuției lucrărilor și a remedierii viciilor ascunse, executantul are obligația, de a nu stânjeni inutil sau în  mod abuziv:


a)  confortul riveranilor, sau

b) căile de acces, prin folosirea și ocuparea drumurilor și căilor publice sau private care deservesc proprietățile aflate în  posesia achizitorului sau a oricarei alte persoane;

              c) diverse manifestări organizate și/sau aprobate de Comuna Poienile de sub Munte. 

          (2) Executantul va despagubi achizitorul impotriva tuturor reclamatiilor, actiunilor în  justitie, daunelor-interese, costurilor, taxelor și cheltuielilor indiferent de natura lor, rezultand din sau în  legatura cu obligația prevazuta la alin.  (1), pentru care responsabilitatea revine executantului.

(3) Executantul are obligația de a amenaja căi de acces temporare pentru asigurarea accesului riveranilor la proprietate. în  caz de neindeplinire a prezentei obligații, achizitorul este indreptățit să realizeze măsurile necesare de asigurare a accesului la proprietatea riveranilor, pe costul și cheltuiala executantului. 

9.8 - (1) Executantul are obligația de a utiliza în  mod rezonabil drumurile ce comunică cu sau sunt pe traseul şantierului şi de a preveni deteriorarea sau distrugerea acestora de către traficul propriu sau al oricăruia dintre subcontractanţii săi; executantul va selecta traseele, va alege şi va folosi vehiculele şi va limita şi repartiza incărcăturile, în  aşa fel incât traficul suplimentar ce va rezulta în  mod inevitabil din deplasarea materialelor, echipamentelor, instalaţiilor sau altora asemenea, de pe şi pe şantier, să fie limitat, în  măsura în  care este posibil, astfel incât să nu producă deteriorări sau distrugeri ale drumurilor respective.

            (2) în  cazul în  care se produc deteriorări sau distrugeri ale oricărui drum care comunică cu/sau care se află pe traseul şantierului, datorită transportului materialelor, echipamentelor, instalaţiilor sau altora asemenea, executantul are obligația de a despăgubi achizitorul împotriva tuturor reclamaţiilor privind avarierea respectivelor drumuri.

           (3) Cu excepţia unor clauze contrare prevăzute în  contract, executantul este responsabil şi va plăti consolidarea, modificarea sau îmbunătăţirea, în  scopul facilitării transportului materialelor, echipamentelor, instalaţiilor sau altora asemenea, a oricăror drumuri care comunică cu sau care se afla pe traseul şantierului. 
9.9 -  (1) Pe parcursul execuției lucrarii, executantul are obligația:

a)  de a evita, pe cat posibil, acumularea de obstacole inutile  pe  șantier;

b)  de a depozita sau retrage orice utilaje, echipamente, instalații,  materiale aflate în  surplus pe șantier;

c)  de a aduna și indeparta zilnic molozul și lucrările  provizorii de orice fel, care nu mai sunt necesare;

d)  de a  asigura accesul nemijlocit al riveranilor spre/dinspre proprietati;

e)  de a  menține estetica șantierului;

f)  de a curăța utilajele la ieșirea de pe șantier, în  caz contrar fiind aplicabile amenzi conform hotărârilor consiliului local Poienile de sub Munte;

g) de a asigura măsurile de protecție a muncii pentru persoanele aflate pe șantier, conform normelor legale în  vigoare. 

         (2) Executantul are obligația de a interveni  până  la sfarsitul perioadei de garanție, numai cu acele materiale, echipamente, instalatii sau lucrari provizorii, care ii sunt necesare în  scopul îndeplinirii obligă tiilor sale în  perioada de garanție.

9.10 – Executantul are obligația redactarii, intocmirii și afisarii panoului de identificare a lucrarii în  execuție, conform prevederilor legale.

9.11 – Accesul mijloacelor de transport se va face pe un traseu stabilit împreună cu achizitorul. Accesul cu mijloace de transport agabaritice (daca este cazul) se va face numai în  cazuri excepționale, cu acceptul scris al achizitorului și a autorizației obținută conform reglementărilor în  vigoare.

9.12 – Executantul are obligația de a semnaliza, atât pe timpul zilei cât și pe timpul nopții, în  mod corespunzător zona în  care se execută lucrările, conform prevederilor legale în  vigoare.

9.13 – Semnalizarea lucrărilor care se executa pe drumurile publice este obligatorie. Aceasta este insoțită pe timpul nopții de lămpi cu lumina galbenă intermitentă sau în  cascadă și se efectuează de către executantul lucrărilor, cu avizul Poliției rutiere, astfel incât să asigure deplasarea în  siguranță a tuturor participanților la trafic, conform reglementărilor în  vigoare. Semnalizarea rutieră verticală se va amplasa în  conformitate cu prevederile Normelor metodologice de inchidere și restricționare a circulatiei – MT-MI 411/1112 din 2000.
9.14 – Executantul are obligația de a face raportari lunare privitoare la execuția  contractului, intr-o formă cerută de achizitor și a justifica eventualele intarzieri, neconformități.

9.15 – Executantul asigură echipament de protecție pentru reprezentantul achizitorului (inspectorul de șantier sau, daca este cazul, alta persoana fizică).

9.16 – Executantul se obligă de a despăgubi achizitorul împotriva oricăror:

i.  reclamaţii şi acţiuni în  justiţie, ce rezultă din incălcarea unor drepturi de proprietate intelectuală (brevete, nume, mărci inregistrate etc.), legate de echipamentele, materialele, instalaţiile sau utilajele folosite pentru sau în  legătură cu execuţia lucrărilor sau incorporate în  acestea;    şi

ii.  daune-interese, costuri, taxe şi cheltuieli de orice natură, aferente.

9.17 – Costurile pentru consumul de utilităţi precum şi cel al contoarelor sau al altor aparate de măsurat necesare executării lucrărilor se suportă de către executant.

9.18  (1) Executantul are obligația de a nu acoperi lucrările care devin ascunse, fără aprobarea achizitorului.


 (2)  Executantul are obligația de a notifica achizitorului, ori de câte ori astfel de lucrări, sunt finalizate pentru a fi examinate şi măsurate.


 (3) Executantul are obligația de a dezveli orice parte sau părţi de lucrare, la dispoziţia achizitorului, şi de a reface această parte sau părţi de lucrare, dacă este cazul.


 (4)  în  cazul în  care se constată că lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor, iar în  caz contrar, de către executant.

9.19 – Deșeurile rezultate din demolări vor fi transportate la un centru autorizat.

10. Obligaţiile terțului susținător

10.1 – În  cazul în  care executantul, intampină dificultăți pe parcursul derularii contractului, terțul susținător se obligă  să asigure indeplinirea completă și reglementară a obligațiilor contractuale, pentru partea din contract ce face obiectul angajamentului ferm.

10.2 – Terțul susținător  este obligat să raspundă pentru prejudiciile cauzate autoritații  contractante ca urmare a nerespectării obligațiilor prevăzute în  angajament. 

10.3 – În  cazul în  care pe timpul derulării contractului va fi necesară intervenția terțului susținător, acesta se va face prin Act adițional semnat intre autoritatea contractantă, tertul susținător  și executant. După incheierea Actului adițional, termenul de mobilizare a tuturor resurselor în  vederea ducerii la indeplinire a contractului, este de 5 zile lucrătoare, de la semnarea Actului aditional.

10.4 – Terțul susținător  este obligat să raspundă față  de beneficiar pentru partea din contract ce face obiectul angajamentului ferm, conform clauzelor contractuale.

10.5 – Retragerea susținerii de către terțul susținător  duce la rezilierea contractului de plin drept, fără somație, fără punere în  intarziere și fără intervenția instanței de judecată, precum și de a pretinde plata de daune-interese, cu aplicarea art. 10.2.

11. Obligaţiile achizitorului

11.1. - (1) Achizitorul are obligația de a pune la dispoziţia executantului, fără plată, dacă nu s-a convenit altfel, următoarele:

a)
amplasamentul lucrării, liber de orice sarcină; 
b)
suprafețele de teren necesare pentru organizarea de șantier; 

c)
căile de acces rutier;

d)
racordurile pentru utilități (apă, gaz, energie, canalizare etc.), până la limita amplasamentului șantierului.

e) 
Autorizația de construire

(2) Costurile pentru consumul de utilități, precum și cel al contoarelor sau al altor aparate de măsurat se suportă de către executant

(3) De a plăti la termen contravaloarea lucrărilor executate în  baza situațiilor de lucrări verificate și aprobate de dirigintele de șantier și achizitor.
11.2 - Proiectul tehnic întocmit pentru execuția lucrărilor, precum și documentele relevante pentru execuția lucrărilor (inclusiv Autorizația de construire) au fost furnizate ca parte a documentației de atribuire. 

11.3 - Achizitorul are obligaţia de a emite ordin de începere a lucărilor doar după îndeplinirea condiţiilor cumulative :

· constituirea garanţiei de bună execuţie a contractului;

· semnarea procesului-verbal de predare-primire a amplasamentului, liber de orice sarcini.

11.4 - Achizitorul are obligaţia de a examina şi măsura lucrările care devin ascunse în cel mult 5 zile de la 

notificarea executantului.

11.5 - Achizitorul numeste managerul de proiect - responsabil cu urmarirea derularii contractului.

11.6  - Achizitorul va accepta situatia de lucrari in termen de  maxim 5 zile lucratoare de la data  

transmiterii  de catre executant, dupa ce a fost verificata si aprobata de catre achizitor si dirigintele/dirigintii de santier.

11.7  - (1) Achizitorul va monitoriza executia lucrarilor in teren prin:

a) vizite in teren atat a responsabililor tehnici din cadrul proiectului, a managerului de proiect, cat si a dirigintelui de santier.

b) intocmire rapoarte de activitate de catre dirigintele de santier cu privire la stadiul fizic al lucrarilor;

c) organizarea de intalniri de lucru periodice la care vor fi prezenti reprezentanti ai executantului, echipa de implementare si dirigentele de santier, intalniri pentru monitorizarea progresului pe perioada derularii contractului.

(2) Achizitorul si executantul isi transmit reciproc notificari de indata ce una dintre parti devine constienta de aparitia in perioada imediat urmatoare a unui eveniment sau a unei situatii care ar putea:

a) sa creasca valoarea contractului;

b) sa conduca la intarzierea punctelor de reper/jaloanelor si a activitatilor de pe drumul critic, generand nerespectarea termenului de finalizare a lucrarilor din contract;

c) sa conduca la modificarea planului de lucru al activitatilor acceptat;

d) sa afecteze activitatea achizitorului sau a altor factori interesati identificati in legatura cu lucrarile incluse in scopul caietului de sarcini.

11.8 Achizitorul va realiza masurarea lucrarilor din situatiile de lucrari inaintate de catre executant, situatii in care vor fi prezentate stadiul fizic si valoric. 

11.9 Achizitorul va realiza monitorizarea implementarii contractului prin intermediul, dirigintelui de santier, proiectantului si a managerului de proiect.

12.  Sancţiuni pentru neindeplinirea culpabilă a obligaţiilor 

12.1 - În  cazul în  care, din vina să exclusivă, executantul nu reuşeşte să-şi îndeplinească obligaţiile asumate la termenele stipulate în  contract, respectiv în  graficul de execuție prevăzut la art. 9.4, achizitorul este indreptăţit de a percepe penalități de intarziere în  cuantum de 0,1% pe zi din valoarea prestațiilor/lucrărilor neexecutate/executate cu intarziere, calculate pe o perioada cuprinsă intre data stabilită pentru indeplinirea obligațiilor, conform graficului prevazut la art. 9.4, și data îndeplinirii efective a acestora.
12.2 - În  cazul în  care achizitorul nu onorează facturile în  termenul prevazut la clauza 20.2, atunci acesta are obligația de a plăti dobânzi penalizatoare în  cuantum de 0,1%  pe zi din suma datorată, calculată până la data achitării în  intregime a sumei datorate.

12.3. – Obligația de plată a dobanzii penalizatoare ce incumba achizitorul, stabilită la art.12.2 operează numai în  situația în  care :


a)  Executantul inclusiv subcontractanții și/sau terții susținători acestuia și-au îndeplinit obligațiile contractuale;


b)   Executantul nu a primit suma datorată la scadență, cu excepția cazului în  care achizitorului nu îi este imputabilă întarzierea.

12.4 - În  situația în  care se face aplicarea disp. art. 22 din contract (rezilierea contractului) executantul va fi obligat la plata de daune interese, în  cuantumul și condițiile penalităților de întârziere, calculate până la atribuirea executării lucrărilor rămase de executat, contractate printr-o nouă procedură de achiziție publică.
13. Despăgubiri
13.1 - Executantul va despăgubi, proteja şi apăra, pe cheltuiala sa, achizitorul pentru şi împotriva tuturor acţiunilor în  justitie, revendicărilor, pierderilor şi pagubelor rezultate din orice acţiune ori omisiune a executantului, în  executarea prezentului contract, inclusiv împotriva oricărei încălcări a prevederilor legale sau a drepturilor terţilor, privind brevetele, mărcile comerciale ori alte forme de proprietate intelectuală, precum dreptul de autor.

13.2 -  Executantul se obligă să plătească daune-interese, cheltuieli, taxe şi cheltuieli de orice natură, aferente, în situaţia neexecutării sau executării necorespunzătoare a obligaţiilor din prezentul contract, cu excepţia situaţiei în  care o astfel de încălcare rezultă din respectarea caietului de sarcini şi /sau documentaţia tehnică.

13.3 - Pe cheltuiala sa, executantul va despăgubi, proteja şi apăra achizitorul, pentru şi împotriva tuturor acţiunilor în  justiţie, reclamaţiilor, pierderilor şi pagubelor rezultate din executarea prezentului contract de către executant, în  condiţiile în  care executantul este notificat de către achizitor despre asemenea acţiuni, revendicări, pierderi sau pagube, după ce achizitorul a luat cunoştinţă despre acestea; limitarea responsabilităţii nu se va aplica în  cazuri de culpă gravă sau neindeplinirea intenţionată a obligaţiilor.

14. Drepturi de proprietate intelectuală
14.1 - Orice documente sau materiale elaborate ori compilate de către executant sau de către personalul său salariat ori contractat în  executarea prezentului contract vor deveni proprietatea exclusivă a achizitorului. După încetarea prezentului contract, executantul nu va utiliza documentele sau materialele elaborate ori compilate, în  scopuri care nu au legătură cu prezentul contract, fără acordul scris prealabil al achizitorului. 

14.2 - Executantul nu va publica articole referitoare la obiectul prezentului contract, nu va face referire la aceste servicii/lucrări în  cursul executării altor servicii/lucrări pentru terţi şi nu va divulga nicio informaţie furnizată de achizitor, fără acordul scris prealabil al acestuia.

14.3 - Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în  executarea prezentului contract vor fi proprietatea exclusivă a achizitorului, care le va putea utiliza, publica, cesiona ori transfera aşa cum va considera de cuviinţă, fără limitare geografică ori de altă natură, cu excepţia situaţiilor în  care există deja asemenea drepturi de proprietate intelectuală ori industrială.

14.4 -  În  măsura în  care și dacă executantul obține date cu caracter personal în  numele achizitorului, în  scopul îndeplinirii obligațiilor sale în  temeiul prezentului contract, aceste date cu caracter personal vor rămâne proprietatea achizitorului în  permanență. Executantul deține doar dreptul de a prelucra aceste informații cu scopul îndeplinirii îndatoririlor sale din cadrul contractului sau al dispoziției de lucrări/alte acte juridice și nu va pretinde niciodată vreun drept cu privire la acele date personale.

14.5 - Executantul garantează că respectă integral toate obligațiile care îi incumbă din prevederile GDPR (Regulamentul General privind Protecția Datelor cu caracter Personal), Legea nr.190/2018 privind măsuri de punere în  aplicare a Regulamentului (UE) 2016/679 privind protecția persoanelor fizice, Legea nr. 102/2005 privind înființarea, organizarea și funcționarea Autorității Naționale de Supraveghere a Prelucrării Datelor cu Caracter Personal modificată și completată de Legea nr. 129/2018. În  plus, acesta garantează că deține tehnica, aparatura și măsurile organizatorice necesare pentru a facilita păstrarea și protecția datelor personale împotriva pierderii ori a oricărei forme de procesare ilegală a acestora, conform art. 5 alin.   (1) lit. f) GDPR. Aceste măsuri există pentru a asigura un nivel optim de securitate, în  limitele tehnologiei disponibile, și au fost realizate în  parte pentru a preveni o prelucrare ulterioară inutilă a datelor cu caracter personal.

14.6 - Executantul va coopera întotdeauna și va furniza mereu informațiile necesare pentru achizitor pentru a își indeplini obligațiile în  temeiul GDPR.

Clauze specifice
15. Garanţia de bună execuţie a contractului

15.1 - (1) Garanţia de bună execuţie este de 10,00 % din valoarea fără TVA, a contractului. 

   Garanția  de buna execuție se constituie în  conformitate cu prevederile art. 154, din legea 98/2016. 

           (2) Executantul are obligația de a constitui garanția  de bună execuție în  termen de 5 zile lucratoare de la data semnării contractului de către ambele părți.

15.2 - Achizitorul se obligă să elibereze garanţia pentru participare în  maximum 3 zile lucratoare de la comunicarea contului de bună execuție.
15.3  -  Achizitorul are dreptul de a emite pretenţii asupra garanţiei de bună execuţie, în  limita prejudiciului creat, dacă executantul nu îşi execută/execută cu întârziere sau execută necorespunzător obligațiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligația de a notifica acest lucru executantului, precizând totodată obligațiile care nu au fost respectate.   

15.4 - În  cazul în  care durata contractului se prelungește, executantul are obligația de a prelungi valabilitatea garanției de bună execuție corespunzător cu prelungirea duratei contractului.

15.5 - Garanția  de bună execuție va fi prelungită cu minim 5 zile înainte de expirarea valabilității acesteia, în  caz contrar se vor aplica prevederile art. 22.1 ( Rezilierea contractului).

15.6 - Achizitorul se obligă să restituie garanţia de bună execuţie dupa cum urmează:

Valoarea garanției de buna execuție aferenta lucrărilor executate, se restituie astfel:

- 70 % din valoarea garanției, în  termen de 14 zile de la data încheierii procesului verbal de admitere a recepției la  terminarea lucrărilor, dacă nu a ridicat până  la acea data pretenții asupra ei, iar riscul pentru vicii ascunse este minim;

- restul de 30 % din valoarea garanției, la expirarea perioadei de garanție a lucrărilor executate, pe baza procesului verbal de receptie finală.

15.7 - Garanţia tehnică a lucrărilor executate este distinctă de garanţia de bună execuţie a contractului.

16. Începerea şi execuţia lucrărilor

16.1 - Executantul are obligația de a începe lucrările în  timpul cel mai scurt posibil de la primirea ordinului în  acest sens din partea achizitorului, respectiv în  maximum 5 zile de la primirea ordinului de începere a lucrarilor.
16.2 - (1) Lucrările trebuie să se deruleze conform prevederilor din contract și să fie terminate la data stabilită, inclusiv admiterea  recepției  la  terminarea lucrarilor
            (2) În  cazul în  care executantul întârzie începerea lucrărilor,  terminarea pregătirilor sau dacă nu îşi îndeplineşte îndatoririle prevăzute la Cap.9. - Obligațiile principale ale executantului, achizitorul este îndreptăţit să-i fixeze executantului un termen de 5 zile de la constatare până la care activitatea să intre în  normal şi să îl avertizeze că, în  cazul neconformării, la expirarea termenului stabilit, achizitorul poate decide rezilierea unilaterală a contractului, considerând lucrarea liberă de sarcini și pretabilă de a fi din nou supusă adjudecarii prin procedurile de achiziție publică, cu aplicarea prevederilor art. 12.4 și 22.

16.3 - (1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligația de a notifica, în  scris, una celeilalte, identitatea reprezentanţilor lor atestaţi profesional pentru acest scop, şi anume responsabilul tehnic cu execuţia din partea executantului şi dirigintele de şantier sau, dacă este cazul, altă persoană fizică sau juridică atestată potrivit legii, din partea achizitorului.

           (2) Executantul are obligația de a asigura accesul reprezentantului achizitorului la locul de muncă, în  ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor. 

16.4 - (1) Executantul are obligația de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului.

           (2) Probele neprevăzute şi comandate de achizitor pentru verificarea unor lucrări sau materiale puse în  operă vor fi suportate de executant dacă se dovedeşte că materialele/lucrările nu sunt corespunzătoare calitativ sau că manopera nu este în  conformitate cu prevederile contractului. În  caz contrar, achizitorul va suporta aceste cheltuieli.
17. Întârzierea şi sistarea lucrărilor

17.1 - În  cazul în  care: 


i) volumul sau natura lucrărilor neprevăzute; sau


  ii) condiţiile climaterice excepţional  nefavorabile care afectează execuția lucrărilor; sau


 iii) oricare alt motiv de întârziere care nu se datorează executantului şi nu a survenit prin incălcarea contractului de către acesta; 

îndreptăţesc executantul de a solicita prelungirea termenului de execuţie a lucrărilor sau a oricărei părţi a acestora. În  aceaste condiții, prin consultare, părţile vor stabili:

· orice prelungire a duratei de execuţie la care executantul are dreptul; și/sau

· totalul cheltuielilor suplimentare justificate.

18. Finalizarea lucrărilor

18.1 - Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin contract, trebuie finalizat în  termenul convenit, termen care se calculează de la data începerii lucrărilor.

18.2 - (1) La finalizarea lucrărilor, executantul are obligația de a notifica, în  scris, achizitorului că sunt îndeplinite condiţiile de recepţie, solicitând acestuia convocarea comisiei de recepţie.

            (2) Pe baza situaţiilor de lucrări executate confirmate şi a constatărilor efectuate, achizitorul va aprecia dacă sunt întrunite condiţiile pentru a convoca comisia de recepţie. În  cazul în  care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

18.3 - Comisia de recepţie are obligația de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în  vigoare. În  funcţie de constatările făcute, achizitorul are dreptul de a aproba sau de a respinge recepţia.

18.4 - Recepţia se poate face şi pentru părţi ale lucrării, distincte din punct de vedere fizic şi funcţional, la solicitarea achizitorului. 

18.5 -  În  cazul în  care, din culpa exclusiva a executantului, la recepția la  terminarea lucrărilor nu sunt indeplinite condițiile pentru admiterea acesteia, beneficiarul va aplica prevederile clauzei 12 - Sancţiuni pentru neindeplinirea culpabilă a obligaţiilor.
18.6 - Executantul garantează că, la data recepției, lucrările  executate corespund reglementarilor tehnice în  vigoare și nu este afectată de vicii care ar diminua sau chiar anula valoarea sau posibilitatea de utilizare, conform condițiilor  normale de folosire și a celor specificate în  contract. 

18.7 - Executantul are obligația de a preda Beneficiarului, la data  recepției  la  terminarea lucrărilor, planurile proiectelor tehnice, în  format digital vectorial (DWG sau similar), actualizate la zi (ziua predării) în  conformitate cu situația reală din teren.

19. Perioada de garanţie acordată lucrărilor

19.1 - Perioada de garanție a lucrărilor este cea declarată în propunerea tehnică, respectiv de _____luni, de la data admiterii procesului verbal la  terminarea lucrarilor.

19.2 -  Perioada de garanţie curge de la data admiterii recepției la  terminarea lucrărilor şi până la recepţia finală.

Perioada de garanţie se va exprima global, pentru întreg obiectivul de investitii în luni calendaristice de la data întocmirii procesului - verbal de recepţie la terminarea lucrărilor si reprezintă perioada de timp cuprinsa între data recepţiei la terminarea lucrarlor si data recepţiei finale, în cadrul careia antreprenorul are obligaţia înlăturării, pe cheltuiala sa, a tuturor viciilor si/sau deficientelor aparute datorita nerespectarii clauzelor si specificaţiilor contractuale sau a reglementarilor tehnice aplicabile, inclusiv în ceeace priveşte utilajele si echipamentele tehnologice montate si puse în functiune, ofertanţii avand obligaţia de a-si cuantifica distinct in cadrul propunerii financiare costurile previzionate. 

19.3 - (1) În  perioada de garanţie, executantul are obligaţia, în  urma dispoziţiei date de achizitor, de a executa toate lucrările de modificare, reconstrucţie şi remediere a viciilor, contracţiilor şi altor defecte a căror cauză este nerespectarea clauzelor contractuale, a proiectului tehnic și a detaliilor de execuție. Lucrările  de remediere trebuie executate în  termen de maxim 15 zile de la notificare, în  caz contrar fiind aplicabile prevederile art. 12. 


    (2) Executantul are obligația de a executa toate activităţile prevăzute la alin.  (1), pe cheltuiala proprie, în  cazul în  care ele sunt necesare datorită: utilizării de materiale, de instalaţii sau a unei manopere neconforme cu prevederile contractului; sau unui viciu de concepţie, acolo unde executantul este responsabil de proiectarea unei parţi a lucrărilor; sau neglijenţei sau neindeplinirii de catre executant a oricăreia dintre obligațiile explicite sau implicite care îi revin în  baza contractului.


   (3) În  timpul perioadei de garanţie, executantul va inspecta lucrarea la fiecare trei luni şi va prelua responsabilitatea remedierii tuturor defectelor apărute pe perioada de garanție, pe cheltuiala proprie, inclusiv prin înlocuirea elementelor defecte.

(4) Executantul nu va prelua cheltuielile de reparaţii sau înlocuire de piese dacă poate dovedi că defecţiunile nu se datorează culpei lui.


(5) În  cazul în  care defecţiunile nu se datorează executantului, lucrările fiind executate de către acesta conform prevederilor contractului, costul remedierilor va fi evaluat şi plătit de achizitor.

19.4 - În  cazul în  care executantul nu execută lucrările prevazute la clauza 19.3, alin.(1) și/sau alin.(3), achizitorul este îndreptăţit să execute remedierile pe cheltuiala şi riscul executantului în  culpă şi să pretindă plata prejudiciului produs, potrivit legii. Cheltuielile aferente acestor lucrări vor fi recuperate de către achizitor de la executant și/sau reţinute din sumele cuvenite acestuia.

20. Modalităţi de plată

20.1 - Platile vor fi efectuate de catre achizitor direct in contul executantului, cont deschis la Trezoreria ………....................………… nr. …………….................……………………..
20.2 – (1) Autoritatea contractantă va efectua plata facturilor acceptate la plată de  către reprezentantul autorității contractante, în LEI, - în termen de maxim 5 zile de la incasarea sumei de la MDLPA; 

20.3. Autoritatea contractanta va solicita efectuarea transferului financiar necesar catre MDLPA in maxim 5 zile de la de la data înregistrării la autoritatea contractantă a facturii aferente
(2) La fiecare situație de lucrări prezentată spre decontare se vor anexa în mod obligatoriu :

• Măsurători (atașamente) pentru lucrările executate, balanța cantităților decontate;

• Documente de calitate justificative pentru materialele/echipamentele puse în

operă/Certificate de conformitate/agremente tehnice;

• Procese verbale pe faze determinante;

• Procese Verbale de Recepție Calitativă a Lucrărilor;

• Procese verbale de recepție parțială, care să ateste stadiul fizic de execuție, la solicitarea

investitorului și cu participarea obligatorie a reprezentanților Inspectoratului de Stat în

Construcții (conf. Legii nr. 50/1991), dacă este cazul;

• Probe, teste, încercări și /sau rapoarte;

• Certificate de calitate; Certificate de performanta;

• Fișe tehnice;

• Sumarul situației lucrărilor decontate ;

• În cazul dispozițiilor de șantier: Copiile notelor de constatare emise de diriginte de

șantier/constructor și dispozițiile de șantier emise de proiectant, semnate de beneficiar,

diriginte de șantier și constructor, însoțite de documente justificative specifice (memorii

justificative, modificare de proiect, Note de Comandă Suplimentară, Note de Renunțare etc.),

dacă este cazul;

20.3 -  Autoritatea contractantă NU acordă avans.
20.4 -  Executantul va emite factura numai dupa  verificarea, acceptarea și semnarea situațiilor de lucrări, de către persoanele responsabile din partea achizitorului. 

20.5 - Verificarea, acceptarea și semnarea situațiilor de lucrări se face în termen de maxim 15 de zile calendaristice de la predarea acestora de către executant, după ce acestea sunt acceptate și semnate de către Dirigintele de șantier.

20.6 - Plata facturii finale se va face după verificarea și acceptarea tuturor situațiilor de lucrări și a plaților parțiale efectuate de către Autoritatea contractantă și   după admiterea recepției la terminarea lucrărilor de către comisia de recepție. Dacă verificarea se prelungește din diferite motive, dar în special ca urmare a unor eventuale litigii, contravaloarea lucrărilor care nu sunt în litigiu va fi plătită conform prevederilor prezentului contract. 
20.7 - Contractul nu va fi considerat terminat până când procesul-verbal de recepţie finală nu va fi semnat de comisia de recepţie, care confirmă că lucrările au fost executate conform contractului. Recepţia finală va fi efectuată conform prevederilor legale, după expirarea perioadei de garanţie.  

Procesele-verbale de recepţie finală pot fi întocmite şi pentru părţi din lucrare, dacă acestea sunt distincte din punct de vedere fizic şi funcţional. Plata ultimelor sume datorate Executantului pentru lucrările executate nu va fi condiţionată de eliberarea Procesului-verbal de recepţie finală. 

20.8 – În cazul lucrarilor suplimentare, se va accepta decontarea numai pentru cele solicitate in mod expres de catre achizitor și care sunt prevazute în Dispoziții de Șantier, aprobate de dirigintele de santier și achizitor.

21.  Ajustarea  prețului contractului

21.1  Pentru lucrările executate, plățile datorate de achizitor executantului sunt cele declarate în propunerea financiară, anexă la contract.
21.2 - Pe parcursul derulării contractului, ajustarea prețurilor se poate face doar în condițiile prevăzute de Legea 98/2016, HG 395/2016 .

22.  Rezilierea contractului 

22.1 - În caz de neîndeplinire a uneia sau a mai multora dintre obligațiile prevazute expres la Cap. 9 -  obligațiile principale ale executantului  și/sau Cap. 6. - Durata contractului,  din prezentul contract,  achizitorul va notifica executantul în  vederea îndeplinirii obligațiilor contractuale, dându-i un termen pentru finalizarea lucrărilor neefectuate. Penalitățile de întârziere prevăzute la art 12.1 se calculează de la data neîndeplinirii obligațiilor contractuale conform notificării achizitorului.

22.2 - Dacă după curgerea termenului acordat prin notificarea prevăzută la  22.1 executantul nu își duce la îndeplinire obligațiile sau, fără a mai fi nevoie de notificarea de la art. 22.1, în  cazul în  care achizitorul consideră că executantul nu-și poate îndeplini obligațiile contractuale fără ca întârzierea să prejudicieze interesele achizitorului, acesta din urmă poate notifica rezilierea contractului, de plin drept și fără a fi nevoie de încuviințarea instanței de judecată.

22.3 – Rezilierea produce efecte de la data cuprinsă în  notificarea prevăzută la art. 22.2.

23.  Asigurări

23.1 - (1) Executantul are obligația de a încheia, înainte de începerea lucrărilor, o asigurare ce va cuprinde toate riscurile ce ar putea apărea privind lucrările executate, utilajele, instalaţiile de lucru, echipamentele, materialele pe stoc, personalul propriu şi reprezentanţii împuterniciţi să verifice, să testeze sau să recepţioneze lucrările precum şi daunele sau prejudiciile aduse către terţe persoane fizice sau juridice.

          (2) Asigurarea se va incheia cu o agenţie de asigurare. Contravaloarea primelor de asigurare va fi suportată de către executant din capitolul “Cheltuieli indirecte”.

          (3) Executantul are obligația de a prezenta achizitorului, ori de câte ori i se va cere, poliţa sau poliţele de asigurare şi recipisele pentru plata primelor curente (actualizate).

          (4) Executantul are obligația de a se asigura ca subantreprenorii au încheiat asigurari pentru toate persoanele angajate de ei. El va solicita subantreprenorilor să prezinte achizitorului, la cerere, poliţele de asigurare şi recipisele pentru plata primelor curente (actualizate).

23.2 - Achizitorul nu va fi responsabil pentru nici un fel de daune-interese, compensaţii plătibile prin lege, în  privinţa sau ca urmare a unui accident sau prejudiciu adus unui muncitor sau altei persoane angajate de executant, cu excepţia unui accident sau prejudiciu rezultând din vina persoanei achizitorului, a agenţilor sau a angajaţilor acestora.

24.  Amendamente 

24.1 – Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional.

25.  Subcontractanţi

25.1 - Executantul are obligația de a încheia contracte cu subcontractanţii desemnaţi, în  aceleaşi condiţii în  care el a semnat contractul cu achizitorul.

25.2- (1) Executantul are obligația de a prezenta la încheierea contractului, toate contractele încheiate cu subcontractanţii desemnaţi.

           (2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în  anexe la contract.

25.3 - (1) Executantul este pe deplin răspunzător faţă de achizitor de modul în  care îndeplineşte contractul.

           (2) Subcontractantul este pe deplin răspunzător faţă de executant de modul în  care îşi îndeplineşte partea sa din contract.

           (3) Executantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

25.4 - Pe parcursul derulării contractului, executantul are dreptul de a înlocui subcontractanţii, cu acordul autorităţii contractante, în  următoarele situaţii: 


a) înlocuirea subcontractanţilor nominalizaţi în  ofertă şi ale căror activităţi au fost indicate în  ofertă ca fiind realizate de subcontractanţi;


 b) declararea unor noi subcontractanţi ulterior semnării contractului de achiziţie publică în  condiţiile în  care lucrările/serviciile ce urmează a fi subcontractate au fost prevăzute în  ofertă fără a se indica iniţial opţiunea subcontractării acestora;


 c) renunţarea/retragerea subcontractanţilor din contractul de achiziţie publică.

25.5 - Noii subcontractanţi au obligația de a prezenta o declaraţie pe propria răspundere prin care îşi asumă respectarea prevederilor caietului de sarcini şi a propunerii tehnice depuse de către contractant la ofertă, aferentă activităţii supuse subcontractării.

25.6 - Achizitorul are obligația de a solicita prezentarea contractelor încheiate între contractant şi subcontractanţii declaraţi ulterior, care să conţină obligatoriu, cel puţin următoarele elemente:

            a) activităţile ce urmează a fi subcontractate; 

            b) numele, datele de contact, reprezentanţii legali ai noilor subcontractanţi;

            c) valoarea aferentă prestaţiilor noilor subcontractanţi.

25.7 - Contractele prezentate conform punctului 25.6 vor fi în  concordanţă cu oferta şi vor fi anexă la prezentul contract.

26. Cesiunea
26.1 – În  prezentul contract de achiziție publică este permisă doar cesiunea creanțelor născute din acest contract, obligațiile născute rămânând în  sarcina părților contractante, astfel cum au fost stipulate și asumate initial, conform OUG. 146/2002, cu modificarile și completarile ulterioare.

26.2 – Executantul cesioneaza în  favaoarea achizitorului toate drepturile care decurg din Angajamentul ferm încheiat cu terțul susținător.

26.3 - Executantul are obligația de a nu transfera total sau parțial obligațiile sale asumate prin contract, 

fără să obțină, în prealabil, acordul scris al achizitorului.

26.4 - Cesiunea nu exonerează executantul de nici o responsabilitate privind garanția sau orice alte 

obligații asumate prin contract.

26.5 - În cazul în care drepturile şi obligațiile executantului, stabilite prin acest contract, sunt preluate 
De către un alt operator economic, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, executantul trebuie să notifice achizitorul în termen de maximum 3 (trei) zile de la data nașterii noii persoane ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare. Achizitorul are termen de maximum 30 (treizeci) de zile de la data notificării de către executant pentru a-și exprima acordul/dezacordul cu privire la preluarea contractului de către o nouă persoană juridică născută în urma unui proces de reorganizare juridică a persoanei executantului (de exemplu: fuziune, divizare etc.).

26.6 Executantul nu trebuie să cesioneze oricare dintre drepturile și obligațiile ce decurg din contract, 

inclusiv drepturile la plată, fără acceptul prealabil scris din partea achizitorului. În astfel de cazuri, executantul trebuie să furnizeze achizitorului informații cu privire la identitatea entității căreia îi cesionează drepturile.

26.7 Orice drept sau obligație cesionat de către executant fără o autorizare prealabilă din partea 

achizitorului nu este executoriu împotriva achizitorului.

26.8 În cazul încetării anticipate a contractului, executantul principal cesionează achizitorului 

contractele încheiate cu subcontractanții.

26.9 În cazul în care terțul susținător nu și-a respectat obligațiile asumate prin angajamentul ferm de 

susținere, dreptul de creanță al executantului asupra terțului susținător este cesionat cu titlu de garanție, către achizitor.

26.10 Executantul trebuie să notifice achizitorul în termen de 10 (zece) zile de la data declanșării 

evenimentului care generează posibila preluare a drepturilor și obligațiilor executantului din prezentul contract.

26.11 Notificarea generează inițierea novației între cele două părți, cu condiția respectării cerințelor 

stabilite, prin art. 221 alin. (1) lit. d) pct. (ii) din Legea nr. 98/2016, pentru:

-operatorul economic care preia drepturile și obligațiile executantului din acest contract, respectiv  îndeplinirea criteriilor de calificare stabilite în cadrul procedurii din care a rezultat prezentul contract;

- prezentul contract, prin inexistența de modificări substanțiale ale acestuia ca urmare a preluării de drepturi și obligații;

- achizitor, prin neeludarea aplicării de către achizitor a procedurilor de atribuire prevăzute de Lege pentru obligațiile care devin subiect al contractului de novație;

- în cazul încetării anticipate a contractului, executantul cesionează achizitorului contractele încheiate cu subcontractanții acestuia;

- în cazul în care terțul susținător nu și-a respectat obligațiile asumate prin angajamentul ferm de susținere, drepturile executantului asupra terților susținători sunt cesionate achizitorului.

27.  Încetarea contractului

Prezentul contract incetează:

27.1 -  La împlinirea termenului pentru care a fost încheiat.

27.2 - Prin denunţarea unilaterală de către Achizitor, fără nici o notificare prealabilă adresată executantului, în  cazul în  care executantului i se retrage autorizaţia de funcţionare sau este declarat în  stare de faliment. În  acest caz, executantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

27.3 - Prin denunţarea unilaterală a contractului de către Achizitor, în  cazul aparitiei unor circumstanțe care nu au putut fi prevăzute la data încheierii contractului și cu condiția ca acesta să notifice executantul în  termen de 10 zile de la apariția acestor circumstanțe.

27.4 - Prin rezilierea  unilaterală a contractului de catre achizitor, în  conformitate cu prevederile art. 22. 

27.5 - Prin acordul scris al părţilor.

27.6 - Fără a aduce atingere dispozițiilor dreptului comun privind încetarea contractelor sau dreptului autorității contractante de a solicita constatarea nulității absolute a contractului de achiziție publică, în  conformitate cu dispozițiile dreptului comun, autoritatea contractantă are dreptul de a denunța unilateral contractul în  perioada de valabilitate a acestuia în  una dintre următoarele situații:

a) contractantul se afla, la momentul atribuirii contractului, în  una dintre situațiile care ar fi determinat excluderea să din procedura de atribuire potrivit art. 164—167 din Legea nr. 98/2016;

b) contractul nu ar fi trebuit să fie atribuit executantului respectiv, având în  vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene.

27.7 - În  alte cazuri prevăzute de lege.

28. Modificarea contractului de achiziție publică

28.1 - Modificarea contractului de achiziție publica, în  cursul perioadei sale de valabilitate, este permisa, în  conformitate cu prevederile art. 221 din Legea nr. 98/2016, prin Act adițional la prezentul contract.
28.2 - Modificările Contractului se realizează de Părți, în  cadrul duratei de execuție a Contractului ca urmare a identificării, determinării și documentării de soluții juste și necesare, raportat la circumstanțele care ar putea împiedica îndeplinirea obiectului Contractului și obiectivelor urmărite de Achizitor, astfel cum sunt precizate aceste obiective în  Caietul de Sarcini, cu respectarea prevederilor stipulate la art. 32 „Comunicări” din prezentul Contract.
Părțile stabilesc, prin consultare, efectele soluțiilor asupra Termenului/Termenelor de prestare și/sau asupra prețului Contractului și/sau asupra Serviciilor, astfel cum fac acestea obiectul Contractului. Efectele soluțiilor, cuantificate devin Modificări Contractuale și pot consta in:


- prelungirea Termenului/Termenelor de prestare 


și/sau

- suplimentarea prețului Contractului, ca urmare a cheltuielilor suplimentare realizate de Executant și a profitului rezonabil stabilit de Părți ca necesar a fi asociat cheltuielilor suplimentare, sau ca urmare a intervenției unei situații imprevizibile.

28.3 - Aplicarea directă a prevederilor inscrise în  documentele contractului – asa cum sunt acestea definite în  art. 7.1 – fapt care nu presupune ca vreo hotărâre să fie luată de către achizitor sau executant în  legătură cu oportunitatea modificării în  cauză, nu reprezintă o Modificare. 

Pentru evitarea oricărui dubiu:

    
(a) modificarea de către executant a proiectului său, inclusiv corectarea de către acesta a unei erori de proiectare nu reprezintă o Modificare, cu condiţia să nu aducă modificări Caietului de Sarcini sau proiectului din Propunerea tehnică;

    
(b) aplicarea prevederilor subclauzei 28.6 [Propunere de Modificare iniţiată de către Antreprenor] reprezintă Modificări.

28.4  - Orice modificare va fi aprobată printr-o dispoziție de șantier sau printr-un act adiţional la contract. Orice modificare a contractului va fi aprobată doar prin act adiţional la Contract. Doar modificările nesubstanţiale în  sensul Legii nr. 98/2016 pot fi aprobate printr-o dispoziție de șantier.

28.5 – (1) în  cazul în  care, ca urmare a aplicării directe a prevederilor documentelor contractului în  condiţiile prevăzute la art. 28.3 sau a aprobării unei modificări nesubstanţiale în  sensul Legii nr. 98/2016, este necesară încheierea unui act adiţional la contract al cărui singur scop este de a mări preţul contractului astfel incât plăţile aferente să poată fi efectuate, achizitorul va transmite executantului actul adiţional şi executantul îl va returna, semnat, achizitorului în  termen de maxim 10 zile de la transmitere. 

(2) Semnarea unui asemenea act adiţional de către executant nu va prejudicia orice alt drept al acestuia. 

(3) în  cazul în  care executantul nu returnează un asemenea act adiţional semnat în  termen de 10 zile de la transmitere de către achizitor, executantul este decăzut din dreptul de a beneficia de orice plată suplimentară pe care aplicarea directă a prevederilor documentelor contractului sau aprobarea modificării nesubstanţiale în  sensul Legii nr. 98/2016 ar fi putut să o genereze.

28.6 - Oricând inainte de aprobarea recepţiei la  terminarea lucrărilor, dirigintele de șantier poate aproba prin dispoziției de șantier o modificare pentru orice parte a lucrărilor, cu condiţia ca această modificare să fie nesubstanţială în  sensul Legii nr. 98/2016 şi să fie aprobată în  prealabil de către achizitor. O asemenea modificare poate include modificări ale documentelor contractului – asa cum sunt acestea definite în  art. 7.1. 

Procedura de elaborare şi aprobare a dispoziției de șantier va fi conformă cu prevederile prezentei clauze.

28.7 - Executantul este responsabil pentru orice majorare sau reducere a unei cantităţi de lucrări real executate faţă de cele indicate în  listele de cantităţi parte a propunerii tehnice/proiectului, cu excepţia cazului în  care o asemenea majorare sau reducere este cauzată de o modificare. Cu excepţia acestui caz, valoarea contractului nu va fi afectată de vreo majorare sau reducere a cantităţilor real executate faţă de cele indicate în  listele de cantităţi parte a parte a propunerii tehnice/proiectului.

28.8 - Înainte de emiterea unei dispoziții de șantier de modificare, dirigintele de șantier va notifica executantul cu privire la natura şi forma modificării considerate. Executantul, în  termenul prevăzut în  notificarea dirigintelui de șantier, va transmite acestuia o propunere scrisă ce va conţine, în  raport cu această modificare:

   
(a) o descriere a activităţilor ce vor fi implementate sau a măsurilor ce vor fi luate şi a programului de execuţie aferent;

    
(b) orice ajustare necesară a duratei de execuție sau a oricăror obligaţii ale executantului rezultate din prezentul contract; şi

    
(c) orice ajustare a Valorii Contractului, conform regulilor prevăzute în  prezenta clauză. 

28.9 - dirigintele de șantier, pentru toate modificările considerate conform prezentei clauze, va stabili ajustarea valorii contractului aferentă unor lucrări suplimentare sau la care se renunţă în  baza următoarelor principii:

    
(a) elemente similare şi relevante din contract, dacă există;

    
(b) estimări rezonabile de costuri la care se adaugă un profit rezonabil; şi

    
(c) preţuri de piaţă.

28.10 - (1) în  procesul de elaborare a dispoziției de șantier, dirigintele de șantier va lua în  considerare elementele de preţuri şi defalcările prezentate în  propunerea tehnică/proiectul precum şi propunerea transmisă de către executant în  conformitate cu prevederile subclauzei 28.6, dar nu va avea nicio obligaţie în  raport cu acestea.

    
(2) dirigintele de șantier se va consulta cu achizitorul cu privire la proiectul de modificare şi la încadrarea modificării ca fiind nesubstanţială în  sensul Legii nr. 98/2016. De asemenea, dirigintele de șantier se va consulta cu achizitorul cu privire la impactul proiectului de modificare asupra autorizaţiei de construire, dacă este cazul.

28.11 -  Dispozitia de șantier  de aprobare a modificării va include cel puţin următoarele:

    
(a) orice modificare relevantă a contractului, caietului de sarcini, propunerii tehnice, proiectului;

    
(b) orice modificare relevantă a Programului de Execuţie;

28.12 - La primirea dispozitiei de șantier, executantul va pune în  aplicare modificarea fără intârziere, dar fără a prejudicia dreptul său de a emite o notificare de dezacord cu privire la Decizia dirigintelui de șantier. Executantul nu va executa nicio lucrare fără o autorizaţie de construire valabilă (inclusiv, dacă este cazul, o nouă autorizaţie de construire pentru lucrările modificate). 

28.13 - Propunere de Modificare iniţiată de către Antreprenor:

Executantul poate transmite oricând dirigintelui de șantier o propunere scrisă care (în opinia executantului), dacă va fi aprobată : 

a) va urgenta  terminarea lucrărilor, 

b) va reduce costul execuţiei, întreţinerii şi exploatării lucrărilor, 

c) va îmbunătăţi eficienţa sau valoarea lucrărilor finalizate sau 

d) din alte considerente va fi în  avantajul Beneficiarului.

   
Însă, executantul nu va transmite nicio propunere care ar afecta caracteristicile imperative ale lucrărilor, stabilite în  caietul de sarcini, cu excepţia cazului (şi în  măsura) în  care există erori în  aceste caracteristici imperative. 

Propunerea va fi elaborată pe cheltuiala executantului şi va include elementele enumerate în  subclauza 28.8, precum şi următoarele elemente, fără a fi în  mod necesar limitate la acestea:

    
(a) măsura în  care propunerea corespunde sau nu cu prevederile contractului (inclusiv caietul de sarcini şi proiectul sau schiţa de proiect din propunerea tehnică);

    
(b) măsura în  care propunerea corespunde sau nu cu prevederile actului de reglementare în  domeniul mediului;

    
(c) măsura în  care propunerea corespunde sau nu cu prevederile autorizaţiei de construire (dacă există).

Orice document emis de Executant, altfel decât rezultând (i) dintr-o Modificare aprobată sau (ii) dintr-o instrucţiune sau dispozitie de șantier emisa de dirigintele de șantier şi care, dacă ar fi implementat, ar rezulta intr-o modificare față  de prevederile contractului, va fi considerat ca fiind o propunere emisă în  conformitate cu prevederile prezentei subclauze. 

Orice propunere care ar constitui o modificare substanţială în  sensul Legii nr. 98/2016  va fi respinsă.

Executantul va fi pe deplin responsabil pentru orice propunere făcută potrivit acestei subclauze, inclusiv pentru perioadele necesare pentru elaborarea, revizuirea şi/sau aprobarea propunerii şi, dacă este cazul, obţinerea unui act de reglementare în  domeniul mediului nou sau revizuit şi a unei autorizaţii de construire noi sau revizuite. 

Executantul nu va fi îndreptăţit la nicio prelungire a duratei de execuție sau la plata unor costuri suplimentare. O propunere făcută potrivit prevederilor prezentei subclauze va fi aprobată prin dispozitie de șantier de modificare şi prevederile subclauzelor de la 28.9 la 28.12 se vor aplica în  mod corespunzător.

29.  Modalitatea de înlocuire a personalului de specialitate nominalizat pentru îndeplinirea contractului
(1) Înlocuirea personalului de specialitate nominalizat pentru îndeplinirea contractului se poate realiza doar cu acordul scris în prealabil al Autorității contractante şi doar dacă acest fapt nu reprezintă o modificare substanţială, așa cum este aceasta definită în art.221 din Legea nr.98/2016. 

(2) în cazul în care un membru al personalului trebuie înlocuit, înlocuitorul trebuie să dețină cel puțin experienţa şi pregătirea profesională minimă solicitată prin Documentația de atribuire.

(3) Pe parcursul execuției lucrărilor, pe baza unei cereri scrise motivate și justificate, Autoritatea contractantă poate solicita înlocuirea daca consideră că un membru al personalului este ineficient sau nu își îndeplinește sarcinile din Contract.

(4) Costurile suplimentare generate de înlocuirea personalului sunt suportate de Executant. 

30. Forţa majoră

30.1 - Forţa majora este constatată de o autoritate competentă.

30.2 - Forţa majoră exonerează părţile contractante de indeplinirea obligă ţiilor asumate prin prezentul contract, pe toată perioada în  care aceasta acţionează.

30.3 - Îndeplinirea contractului va fi suspendată în  perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

30.4 - Partea contractantă care invoca forţa majoră are obligația de a notifica celeilalte părti, imediat şi în  mod complet, producerea acesteia şi să ia orice măsuri care îi stau la dispoziţie în  vederea limitării consecinţelor.

30.5 - Dacă forţa majoră acţionează sau se estimează că va acţiona o perioada mai mare de  zile, fiecare parte va avea dreptul să notifice celeilalte părţi incetarea de plin drept a prezentului contract, fără ca vreuna din părţi să poată pretinde celeilalte daune-interese.

31. Soluționarea litigiilor

31.1 - Achizitorul şi executantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi intre ei în  cadrul sau în  legătură cu indeplinirea contractului.

31.2 - Dacă, după 5 zile de la începerea acestor tratative neoficiale, achizitorul şi executantul nu reuşesc să rezolve în  mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti din România. 

32. Limba care guvernează contractul

32.1 - Limba care guvernează contractul este limba română.

33. Comunicari

33.1 - (1) Orice comunicare intre părţi, referitoare la indeplinirea prezentului contract, trebuie să fie transmisă în  scris.

           (2) Orice document scris trebuie înregistrat atât în  momentul transmiterii cât şi în  momentul primirii.

33.2 - Comunicările între părţi se pot face prin fax, e-mail, predare la registratura fiecarei părți sau prin poșta cu condiţia confirmării în  scris a primirii comunicării.

34. Clauze privind Confidențialitatea informațiilor și protecția datelor cu caracter personal
34.1 - Executantul va considera toate documentele şi informaţiile care îi sunt puse la dispoziţie referitoare la prezentul contract drept private şi confidenţiale şi  nu va publica sau divulga niciun element al acestuia fără acordul scris, prealabil, al achizitorului. În caz de divergenţe cu privire la necesitatea publicării sau divulgării în scopul executării contractului, decizia finală va aparţine achizitorului.

34.2 - Executantul se va abţine de la orice declaraţie publică privind derularea contractului fără aprobarea prealabilă a achizitorului şi de la a se angaja în orice altă activitate care intră în conflict cu obligaţiile sale faţă de achizitor conform prezentului contract.

34.3 - Părțile au obligația de a administra datele cu caracter personal furnizate în conformitate cu prevederile  Regulamentului UE 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95 / 46 / CE (Regulamentul general privind protecția datelor), precum și prelucrarea, stocarea / arhivarea datelor conform normelor legale incidente.

35. Legea aplicabilă contractului

35.1 - Contractul va fi interpretat conform legilor din România.

Părţile au inţeles să incheie contractul în  trei exemplare, doua exemplare pentru autoritatea contractanta și un exemplar pentru executant.


	ACHIZITOR,

COMUNA POIENILE DE SUB MUNTE

PRIMAR


	EXECUTANT,

           ..........................................

